KOMMISSIONENS BESLUTNING af 30. september 1996 om ændring af beslutning 93/402/EØF om dyresundhedsmæssige betingelser og udstedelse af sundhedscertifikat ved indførsel af fersk kød fra bestemte lande i Sydamerika (Tekst af betydning for EØS) (96/595/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 14, 15 og 16, og

ud fra følgende betragtninger:

Dyresundhedsmæssige betingelser og bestemmelser om udstedelse af sundhedscertifikat ved indførsel af fersk kød fra Colombia, Paraguay, Uruguay, Brasilien, Chile og Argentina er fastsat i Kommissionens beslutning 93/402/EØF (2), senest ændret ved beslutning 95/443/EF (3);

der er blevet fastlagt strengere betingelser for slagteaffald til konsum og til fremstilling af foder til selskabsdyr; erfaringen viser, at kontrollen med sådanne produkter bør skærpes, ved at der i sundhedscertifikatet anføres navn og adresse på den forarbejdningsvirksomhed, hvor varmebehandlingen vil finde sted;

de brasilianske myndigheder har anmodet Kommissionen om at indbefatte en del af staten Mato Grosso i de brasilianske områder, hvorfra medlemsstaterne tillader indførsel af udbenet fersk kød;

en kommissionsinspektion på stedet i juni 1996 fandt, at dyresundhedssituationen, veterinærtjenesterne og programmet til bekæmpelse af mund- og klovesyge er tilfredsstillende i denne del af Mato Grosso; denne del af Mato Grosso bør derfor optages som et af de områder i Brasilien, hvorfra medlemsstaterne tillader indførsel af udbenet fersk oksekød;

veterinærmyndighederne i Brasilien og Mato Grosso har givet de fornødne garantier;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag I til beslutning 93/402/EØF affattes som angivet i bilag I til nærværende beslutning. Første del af bilag III til beslutning 93/402/EØF affattes som angivet i bilag II til nærværende beslutning.

Artikel 2

a) Medlemsstaterne tillader, at der i 60 dage efter meddelelsen af denne beslutning til medlemsstaterne fra Brasilien indføres fersk kød, som er produceret og udstedt certifikat for ifølge betingelserne i beslutning 93/402/EF, inden nærværende beslutnings ikrafttrædelse.

b) Medlemsstaterne tillader, at der i 60 dage efter meddelelsen af denne beslutning til medlemsstaterne fra Colombia, Paraguay, Uruguay, Brasilien, Chile og Argentina indføres slagteaffald bestemt til fremstilling af varmebehandlede kødprodukter, som er produceret og udstedt certifikat for ifølge betingelserne i beslutning 93/402/EF, inden nærværende beslutnings ikrafttrædelse.

Artikel 3

Denne beslutning finder anvendelse fra tiendedagen efter dens meddelelse til medlemsstaterne.

Artikel 4

Denne beslutning er rettet til medlemsstaterne.

Udfærdiget i Bruxelles, den 30. september 1996.

På Kommissionens vegne

Franz FISCHLER

Medlem af Kommissionen

(1) EFT nr. L 302 af 31. 12. 1972, s. 28.

(2) EFT nr. L 179 af 22. 7. 1993, s. 11.

(3) EFT nr. L 258 af 28. 10. 1995, s. 65.

BILAG I

»BILAG I

BESKRIVELSE AF DE SYDAMERIKANSKE OMRÅDER, DER ER AFGRÆNSET MED HENBLIK PÅ SUNDHEDSCERTIFIKATER

>TABELPOSITION>

BILAG II

»BILAG III

>START GRAFIK>

FØRSTE DEL

SUNDHEDSCERTIFIKAT

Bemærkning til importøren: Dette certificat er udelukkende til veterinærformål og skal følge sendingen, indtil den når til grænsekontrolstedet.

Bestemmelsesland: ............................................

Hygiejnecertifikatets referencenr. (1): Afsendelsesland: ................ Områdekode: ................

Ministerium: .................

Kontor: ......................

Referencer: ..................

(kan evt. udelades)

I. Identifikation af kødet

Kød af: ..................

(dyreart)

Udskæringernes art: ..................

Emballagens art: .....................

Antal udskæringer eller kolli: Nettovægt: ...........................

II. Kødets oprindelse

Den godkendte slagteris adresse og veterinære autorisationsnr. (2): ...........................

Den godkendte opskæringsvirksomheds adresse og veterinære autorisationsnr. (2): ...............

Det godkendte kølelagers adresse og veterinære autorisationsnr. (2): ..........................

III. Kødets forsendelse

Kødet sendes fra: ....................

(pålæsningssted)

til: ....................

(bestemmelsesland og -sted)

med følgende transportmiddel (3): ..................................

Afsenders navn og adresse: ........................................

Modtagers navn og adresse: ........................................

Forarbejdningsvirksomhedens navn og adresse (4): ..................

(1) Kan udelades.

(2) Kan udelades, hvis bestemmelseslandet tillader indførsel af fersk kød til andre formål end konsum ved anvendelse af artikel 19, litra a), i direktiv 72/462/EØF.

(3) For containere anføres registreingsnummeret, for fly rutenummeret og for skibe navnet.

(4) For slagteaffald som beskrevet i artikel 1, litra c), der er bestemt til fremstilling af varmebehandlede kødprodukter eller varmebehandlet foder til selskabsdyr.«

>SLUT GRAFIK>